**Scott Glennie** (s. 22. helmikuuta 1991 Winnipeg, Manitoba, Kanada) on kanadalainen jääkiekkoilija. Hän pelaa NHL-joukkue Dallas Starsin farmijoukkueessa, AHL:n Texas Starsissa.

Ura
---

Brandon Wheat Kings varasi Glennien 29. pelaajana WHL:ään kesällä 2006. Hän pelasi kauden 2006–2007 Manitoban paikallista juniorisarjaa Winnipeg Wildin joukkueessa ja siirtyi seuraavaksi kaudeksi Brandoniin. Tulokaskaudella 16-vuotias Glennie teki pisteet 26+32=58. Hän oli Wheat Kingsin kolmanneksi paras maalintekijä.

Glennien toisesta WHL-kaudesta 2008–2009 jäi 15 ottelua väliin murtuneen kyynärpään takia, mutta hän teki tulokaskauttaan paremmat tehopisteet 28+42=70. Glennie jakoi pisteillä 3+15=18 kevään 2009 pudotuspeleissä joukkueen sisäisen pistepörssin voiton Brayden Schennin kanssa. Hän voitti lisäksi joukkueen sisäisen syöttöpörssin. Dallas Stars varasi Glennien koko NHL:n varaustilaisuuden kahdeksantena pelaajana kesällä 2009.

Kaudella 2009–2010 Glennie sijoittui Wheat Kingsin sisäisessä pistepörssissä kolmanneksi ja syöttöpörssissä toiseksi. Hän teki heinäkuussa 2010 kolmivuotisen tulokassopimuksen Dallas Starsin kanssa. Glennie kuitenkin palautettiin harjoitusleirin jälkeen takaisin Wheat Kingsiin, jonka toiseksi paras pistemies hän oli Mark Stonen jälkeen pisteillä 35+56=91. Glennie oli WHL:n pistepörssissä kahdeksas.

Huhtikuussa 2011 Glennie siirtyi loppukevääksi AHL-joukkue Texas Starsiin. Hän pelasi joukkueessa neljä runkosarja- ja kuusi pudotuspeliottelua tehden yhden maalin. Glennie on pelannut pelasi Texas Starsissa vuodesta 2011 lähtien.

Maajoukkue
----------

Glennie voitti Canada Westernin joukkueessa pronssia alle 17-vuotiaiden World Hockey Challengesta vuonna 2008.

Pelityyli
---------

Glennien vahvuudet ovat käsissä ja maalintekotaidoissa. Hän pelaa rightilta.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2006–2007 | Winnipeg Wild | MMHL | 38 | 31 | 37 | 68 | 64 | – | – | – | – | – |
| 2007–2008 | Brandon Wheat Kings | WHL | 61 | 26 | 32 | 58 | 50 | – | – | – | – | – |
| 2008–2009 | Brandon Wheat Kings | WHL | 55 | 28 | 42 | 70 | 25 | 12 | 3 | 15 | 18 | 11 |
| 2009–2010 | Brandon Wheat Kings | WHL | 66 | 32 | 57 | 89 | 50 | 15 | 3 | 7 | 10 | 14 |
| 2010–2011 | Brandon Wheat Kings | WHL | 70 | 35 | 56 | 91 | 58 | 6 | 3 | 7 | 10 | 6 |
|  | Texas Stars | AHL | 4 | 0 | 0 | 0 | 2 | 6 | 1 | 0 | 1 | 2 |
| 2011-2012 | Dallas Stars | NHL | 1 | 0 | 0 | 0 | 2 | – | – | – | – | – |
|  | Texas Stars | AHL | 70 | 12 | 25 | 37 | 26 | – | – | – | – | – |
| 2012–2013 | Texas Stars | AHL | 37 | 5 | 9 | 14 | 10 | 9 | 0 | 0 | 0 | 8 |
| 2013–2014 | Texas Stars | AHL | 50 | 15 | 13 | 28 | 14 | 20 | 6 | 4 | 10 | 18 | Calder Cup |
| 2014–2015 | Texas Stars | AHL | 69 | 14 | 25 | 39 | 47 | 3 | 1 | 0 | 1 | 0 |

Lähteet
-------

* Scott Glennie The Internet Hockey Databasessa (englanniksi)
* Scott Glennie *Elite Prospects*. Everysport Media Group AB.  (englanniksi)
* Scott Glennie Jatkoaika.comissa (Internet Archive)

### Viitteet

1. 1 2  NHL:n varaustilaisuus 2009: Kärkivaraukset noudattivat odotettua kaavaa  27.6.2009. Jatkoaika.com. Viitattu 25.3.2011.
2. ↑  Stars sign RW Glennie to entry-level contract  13.7.2010. TSN.ca.  Arkistoitu 2.12.2011. Viitattu 25.3.2011. (englanniksi)
3. ↑  Stars Announce More Roster Moves  27.9.2010. Dallas Stars. Viitattu 25.3.2011. (englanniksi)
4. ↑  Scott Glennie joins Texas Stars  6.4.2011. five for fighting. Viitattu 12.5.2011. (englanniksi)